EkBass/fiwiki-20250220-pages-articles huggingface dataset:
Karl Backman (pormestari)

Karl Backman (k. 5. maaliskuuta 1717 Tukholma, Ruotsi) oli suomalainen Oulun kaupunginkirjuri, raatimies ja pormestari. Luettu 9.4.2016. Backmanin vanhemmat olivat Vaasan pormestari Kristian Backman (k. 1691) ja Ingrid Mattsdotter Rothovius. Hän kävi Vaasan triviaalikoulua ja pääsi ylioppilaaksi Uppsalassa ja Turussa 1694. Backman toimi Oulun kaupunginkirjurina vuodesta 1698 ja kaupungin raatimiehenä vuodesta 1701. Hän oli samalla kaupungin kassanhoitajana vuodesta 1712 alkaen. Isonvihan aikana Backman pakeni 1715 Ruotsiin. Oulun pormestarin Gabriel Gråån kuoltua Ruotsissa toukokuussa 1715 Backmania ehdotettiin Oulun seuraavaksi pormestariksi mutta hän kuoli maaliskuussa 1717 Tukholmassa ennen varsinaista virkanimitystä. Karl Backman oli naimisissa Margareta Henriksdotter Forbuksen kanssa. Heidän poikansa oli Kajaanin ja Sotkamon kirkkoherra Lars Henrik Backman (1707–1755). == Lähteet == Luokka:Oulun pormestarit ja kaupunginjohtajat Luokka:Syntymävuosi puuttuu Luokka:Vuonna 1717 kuolleet
Sandro Wieser

Sandro Wieser (s. 3. helmikuuta 1993 Vaduz) on liechtensteinilainen jalkapalloilija, pelipaikaltaan keskikenttäpelaaja. Hän edustaa Sveitsin Superliigassa pelaavaa FC Thunia. Liechtensteinin A-maajoukkueessa Wieser debytoi vuonna 2010. ==Aiheesta muualla== * Luokka:Liechtensteinilaiset jalkapalloilijat Luokka:Vuonna 1993 syntyneet Luokka:Elävät henkilöt
Ali Ashfaq

Ali Ashfaq (s. 9. lokakuuta 1980 Malé) on malediivilainen jalkapalloilija, pelipaikaltaan hyökkääjä. Hän edustaa Malesian Superliigassa pelaavaa PDRM FA:ta. Ashfaq on yksi Malediivien kaikkien aikojen parhaista urheilijoista. Hän debytoi Malediivien A-maajoukkueessa vuonna 2003. Luokka:Malediivilaiset jalkapalloilijat Luokka:Vuonna 1985 syntyneet Luokka:Elävät henkilöt
Balzan FC

Balzan Football Club on jalkapalloseura Balzanin kunnasta Keski-Maltasta. Balzan pelaa Maltan korkeimmalla sarjatasolla Maltan Valioliigassa. Balzan on pelannut kertaalleen Euroopan sisäisissä kilpailuissa, kun se pääsi pelaamaan Eurooppa-liigan kauden 2015–2016 ensimmäiselle karsintakierrokselle. Balzan hävisi ottelusarjan bosniajahertzegovinalaiselle FK Željezničar Sarajevolle yhteismaalein 3–0. Balzan perustettiin vuonna 1937 nimellä Balzan Youths Football Club. == Palkinnot == Maltan Cup * Voittaja: 2018-19 Maltan II- Divisioona * Voittaja 2008-09 == Päävalmentajat == Päävalmentaja Aika Paul Barbara 1989–90 Jimmy Briffa 1990–93 Alberto Cristiano 1993–94 Ronnie Cocks 1994–95 France Scicluna 1995–97 Joe Attard 1997–98 Stephen Azzopardi 1998–02 Fatos Daja 2002–03 Jimmy Briffa 2003–05 Mario Monreal 2005–06 Charles Borg Sant 2006–07 Alfred Attard 2007–08 Ivan Zammit 2008–13 David Carabott 2009–10 Riccardo Tumiatti 2013 Jesmond Zerafa 2013–14 Oliver Spiteri 2014–17 Marko Mićović 2017-19 Jacques Scerri 2019-20 Mark Miller 2020-21 Paul Zammit 2021-22 Oliver Spiteri 2022 ==Lähteet== Luokka:Maltalaiset jalkapalloseurat
Hanna Kaila

Hanna Kaila (s. 31. heinäkuuta 1970 Helsinki) on suomalainen näyttelijä ja laulaja, joka on esiintynyt useissa musikaaleissa, äänityöskennellyt ja dubannut animaatioita. Hän valmistui teatteritaiteen maisteriksi Teatterikorkeakoulusta vuonna 1998. Hän on toiminut myös opettajana ja tekee laulujen käännöksiä. == Ura == === Teatteri === Hanna Kaila on työskennellyt mm. Helsingin Kaupunginteatterille: * Rimakauhua rakkaudessa, 2005Rimakauhua rakkaudessa Helsingin kaupunginteatteri. * The Producers, 2007The Producers Helsingin kaupunginteatteri. * Kaunotar ja Hirviö, 2007Kaunotar ja Hirviö Helsingin kaupunginteatteri. * Maija Poppanen, 2009Maija Poppanen Helsingin kaupunginteatteri. * Viulunsoittaja katolla, 2012Viulunsoittaja katolla Helsingin kaupunginteatteri. Käännöksiä: *Once, 2022 === Animaatiot, elokuvat ja televisio === ===== Elokuvat ===== * Oho sano iimeili ===== Televisio ===== * Toisen kanssa * Kotikatu *Uusi päivä === Dubbaukset === === Musiikki === * Adiemus * Kaksi maailmaa (Heikki Helan albumi) ==Lähteet== == Aiheesta muualla == * http://www.stepupschool.fi/opettajat/hanna-kaila-skene/ * http://www.imdb.com/name/nm0435047/bio * http://turpatalli.net/hanna-kaila/ * http://www.leffatykki.com/henkilo/hanna-kaila * https://kohokohdat.fi/helsinki/tapahtumat2/hanna-kaila-jukka-nylund-ja-kaj- chydenius-varisyttaa-selkapiita/ Luokka:Suomalaiset näyttelijät Luokka:Suomalaiset laulajat Luokka:Vuonna 1970 syntyneet Luokka:Elävät henkilöt
Adonal Foyle

Adonal David Foyle (s. 9. maaliskuuta 1975 Canouan) on saintvincentläinen uransa lopettanut koripalloilija. Foyle adoptoitiin kotimaastaan Yhdysvaltoihin 15-vuotiaana vuonna 1990, ja sai maan kansalaisuuden vuonna 2007. Ennen ammattilaisuraansa hän pelasi vuosina 1994–1997 yliopistokoripalloa Colgaten yliopiston joukkueessa. Sentterinä pelannut Foyle oli kahdeksas varaus vuoden 1997 NBA:n varaustilaisuudessa. Hän pelasi NBA:ssa 13 kauden aikana yhteensä 733 runkosarjaottelua, joista suurimman osan Golden State Warriorsin riveissä. ==Lähteet== Luokka:Saintvincentiläiset urheilijat Luokka:Vuonna 1975 syntyneet Luokka:Elävät henkilöt
The Lone Ranger (videopeli)

The Lone Ranger on Konamin Nintendo Entertainment Systemille vuonna julkaisema toimintaseikkailupeli. Se perustuu The Lone Ranger radio- ja televisiosarjaan ja peli on julkaistu ainoastaan Pohjois-Amerikassa. == Aiheesta muualla == * Luokka:Vuoden 1991 videopelit Luokka:Nintendo Entertainment System -pelit Luokka:Villiin länteen sijoittuvat videopelit Luokka:Valopistoolipelit Luokka:Toimintaseikkailupelit
Tan Howe Liang

Tan Howe Liang (; 5. toukokuuta 1933 Shantou, Guangdong, Kiina – 3. joulukuuta 2024 Tan Howe Liang, Singapore's first Olympic medallist, dies at 91) oli singaporelainen painonnostaja ja olympiahopeamitalisti. Tan voitti olympiahopeaa vuoden 1960 Rooman olympialaisissa kevyessä sarjassa. Hän oli maansa ensimmäinen olympiamitalisti, ja sai seuraa vasta 48 vuotta myöhemmin 2008 Pekingin olympialaisissa. Uransa jälkeen Tan työskenteli muun muassa ravintoloitsijana sekä taksinkuljettajana. == Lähteet == Luokka:Singaporelaiset painonnostajat Luokka:Singaporelaiset olympiamitalistit Luokka:Singaporen kiinalaiset Luokka:Vuonna 1933 syntyneet Luokka:Vuonna 2024 kuolleet
Paea Wolfgramm

Paea Wolfgramm (s. 1. joulukuuta 1969 Vava'u) on tongalainen entinen nyrkkeilijä ja olympiahopeamitalisti. ==Nyrkkeilyura== ===Amatööriura=== Wolfgrammin ensimmäinen merkittävä saavutus amatöörinä oli hopeamitali superraskaassa sarjassa vuoden 1994 Kansainyhteisön kisoissa. Seuraavana vuonna hän voitti kotimaassaan pidetyssä turnauksessa Oseanian mestaruuden. Vuonna 1996 Atlantan olympialaisissa Wolfgramm ylsi hopeamitaliin superraskaassa sarjassa. Hän on maansa toistaiseksi ainoa olympiamitalisti. Wolfgramm myös kantoi Tongan lippua avajaisissa. ===Ammattilaisura (1996–2001)=== Olympialaisten jälkeen Wolfgramm siirtyi ammattilaiseksi. Hänen ammattilaisuransa merkittävin ottelu oli WBC-liiton raskaansarjan mestaruusottelu Volodymyr Klytškoa vastaan maaliskuussa 2000. Kaksikko oli aiemmin kohdannut toisensa olympialaisten loppuottelussa, ja molemmat kamppailut päättyivät Klytškon voittoon.http://boxrec.com/boxer/14713 Viitattu 9.4.2016. Wolfgramm otteli viimeisen kerran ammattilaisena elokuussa 2001. Hänen saldokseen jäi 20 voittoa ja neljä tappiota. ==Lähteet== Luokka:Tongalaiset urheilijat Luokka:Nyrkkeilijät Luokka:Tongalaiset olympiamitalistit Luokka:Vuonna 1969 syntyneet Luokka:Elävät henkilöt
Mari-EP

Mari-EP on ramopunk-yhtye Poikien EP-levy, joka julkaistiin huhtikuussa 1993 levymerkillä Poko Rekords. == Kappaleet == # #Ypö-Viis: # # # # # == Aiheesta muualla == * Finnmusic Luokka:Vuoden 1993 EP:t Luokka:Pojat-yhtyeen albumit
Tyhmät joutuu aina maksamaan

Tyhmät joutuu aina maksamaan on ramopunk-yhtye Poikien EP-levy, joka julkaistiin lokakuussa 1992 levymerkillä Poko Records. == Kappaleet == # # # # == Kokoonpano == * Miika Söderholm – laulu, kitara * Mikko Holmström – kitara * Jussi Santalahti – basso * Manu Ojanen – rummut ;Tuotanto * Jani Viitanen – äänittäjä * Mikko Karmila – miksaaja == Aiheesta muualla == * Tyhmät joutuu aina maksamaan finnmusic.net -sivustolla Luokka:Vuoden 1992 EP:t Luokka:Pojat- yhtyeen albumit
Stéphane Ortelli

Stéphane Ortelli (s. 30. maaliskuuta 1970 Hyères, Var, Ranska) on monacolainen autourheilija. Ortellin uran suurin saavutus on Le Mansin 24 tunnin ajon voitto vuonna 1998. Hän kilpaili tehdastallin Porsche 911 GT1 -autolla yhdessä Laurent Aïellon sekä Allan McNishin kanssa. Vuonna 2000 Ortelli sijoittui saman kuljettajakaksikon kanssa toiseksi, tällä kertaa tehtaan Audilla. Vuonna 2003 Ortelli voitti Span 24 tunnin ajon Porschella yhdessä Romain Dumasin sekä Marc Liebin kanssa. Kestävyyskilpailujen lisäksi hän on ajanut sekä WTCC- sarjassa sekä Porsche Supercupissa, jonka mestaruuden hän voitti kaudella 2002. Vuodesta 2012 lähtien Ortelli on kilpaillut pääasiassa Euroopassa Belgian Audi Club Team WRT -tallissa. Luokka:American Le Mans Series -kuljettajat Luokka:Elävät henkilöt Luokka:Le Mansin 24 tunnin ajon voittajat Luokka:Monacolaiset autourheilijat Luokka:Porsche Supercup -kuljettajat Luokka:Vuonna 1970 syntyneet Luokka:World Touring Car Championship -kuljettajat
Irti (Pojat-yhtyeen albumi)

Irti on ramopunk-yhtye Poikien toinen studioalbumi. Se julkaistiin helmikuussa 1992 levymerkillä Poko Records. == Kappaleet == # # # # # # # # # # # # # # # # == Kokoonpano == * Miika Söderholm – laulu, kitara * Mikko Holmström – kitara * Jussi Santalahti – basso, taustalaulu * Manu Ojanen – rummut === Vierailevat muusikot === * Anna Paatelainen – taustalaulu * Kalle Grotenfelt – kosketinsoitin * Jani Viitanen – taustalaulu, lyömäsoittimet * Happy-huulet – kuoro (kappale 3) * Matti Toivonen – taustalaulu (kappale 3) * Pasi Heikura – taustalaulu (kappale 3) === Tuotanto === * Make Törrönen – masteroija * Mikko Karmila – miksaaja * Jani Viitanen – äänittäjä == Aiheesta muualla == * Irti finnmusic.net -sivustolla Luokka:Vuoden 1992 albumit Luokka:Pojat-yhtyeen albumit
Kazakstanin pääministeri

Kazakstanin pääministeri johtaa Kazakstanin tasavallan hallitusta. Nykyinen pääministeri on Oljas Bektenov. Presidentti nimittää pääministerin ja varapääministerit, parlamentti eli Mazhilis vahvistaa valinnan. ==Luettelo== Järjestys Kuva Pääministeri (syntynyt–kuollut) Virassa Virassa Puolue Presidentti 1 Sergei Terešenko (1951–2023) 14\. lokakuuta 1991 12. lokakuuta 1994 Sitoutumaton Nursultan Nazarbajev 2 Akežan Kažegeldin (1952–) 12\. lokakuuta 1994 10. lokakuuta 1997 Kazakstanin kansan yhtenäisyyden liitto Nursultan Nazarbajev 3 Nurlan Balgimbajev (1947–2015) 10\. lokakuuta 1997 1. lokakuuta 1999 Kazakstanin kansan yhtenäisyyden liitto Nursultan Nazarbajev 4 Kasym-Žomart Tokajev (1953–) 1\. lokakuuta 1999 28. tammikuuta 2002 Otan Nursultan Nazarbajev 5 Imangali Tasmagambetov (1956–) 28\. tammikuuta 2002 13. kesäkuuta 2003 Otan Nursultan Nazarbajev 6 Danijal Ahmetov (1954–) 13\. kesäkuuta 2003 10. tammikuuta 2007 Otan (2003–2004) Nur Otan (2004–2007) Nursultan Nazarbajev 7 Kärim Mäsimov (1965–) 10\. tammikuuta 2007 24. syyskuuta 2012 Nur Otan Nursultan Nazarbajev 8 Serik Ahmetov (1958–) 24\. syyskuuta 2012 2. huhtikuuta 2014 Nur Otan Nursultan Nazarbajev (7) Kärim Mäsimov (1965–) 2\. huhtikuuta 2014 8. syyskuuta 2016 Nur Otan Nursultan Nazarbajev 9 Bakytžan Sagyntajev (1963–) 8\. syyskuuta 2016 21. helmikuuta 2019 Nur Otan Nursultan Nazarbajev 10 Askar Mamin (1965–) 21\. helmikuuta 2019 5. tammikuuuta 2022 Nur Otan Kasym-Žomart Tokajev 11 Älihan Smajylov (1972–) 5\. tammikuuuta 2022 5. helmikuuta 2024 Amanat (entinen Nur Otan) Kasym-Žomart Tokajev 12 Roman Sklyar (1971–) 5\. helmikuuta 2024 6. helmikuuta 2024 Amanat Kasym-Žomart Tokajev 13 Oljas Bektenov (1980–) 6\. helmikuuta 2024 virassa Amanat Kasym-Žomart Tokajev == Lähteet == *
Pojat (albumi)

Pojat on saman nimisen ramopunk-yhtyeen ensimmäinen studioalbumi, joka julkaistiin syksyllä 1990 levymerkillä Ayshire levyt. Siitä julkaistiin ainoastaan 500:n kappaleen painos.Ramopunk.com – Manne kertoo Vuonna 2010 Rocket Records julkaisi albumista uusintapainoksen, joka sisältää livemateriaalia yhtyeen Turun Kårenin esityksestä helmikuulta 1991.Ramopunk.com – Eka == Kappaleet == # # # # # # # # # # # # # # # # # # === Uusintapainos: Live – Kåren, Turku 23.2.1991 === # * Kamalaa ja kylmää #Känni seis #Tyttö #Partaradikaali #RUK #Mari #Tampereen yöt #Itkupilli #Mä haluun rahaa #Kevät #Herra postimies #Pala maata hautausmaalta #Missä olit viime yönä? #Utajärven yöt #Eka kerta #Hapa sanoo #Hotelliin asumaan == Kokoonpano == * Miika Söderholm – laulu, kitara * Mikko Hôlmström – kitara * Jussi Santalahti – basso, laulu * Manu Ojanen – rummut === Vierailevat muusikot === * Kalle Grotenfelt – urut (kappale 3), piano (kappale 11), taustalaulu (kappaleet 5 ja 11) * Martti Ripaoja – taustalaulu (kappaleet 5 ja 11) * Anne Olsson – laulu (kappale 8) * Jani Viitanen – vihellys (kappale 1), efektit (kappale 14), taustalaulu (kappaleet 5 ja 14), tuottaja, äänittäjä, miksaaja == Arvostelut == * Soundi: suopeaSoundi 12/1990: Arvostelu == Lähteet == == Aiheesta muualla == * Discogs * Finnmusic Luokka:Pojat-yhtyeen albumit Luokka:Vuoden 1990 esikoisalbumit
Sora Tokui

Sora Tokui (s. 26. joulukuuta 1989 Chiba, Japani) on japanilainen ääninäyttelijä, joka tunnetaan muun muassa Nico Yazawan roolista animesarjassa Love Live. == Filmografia == === TV-animaatiot === *Love Live! (Nico Yazawa) *Rinne (Miho) == Lähteet == == Aiheesta muualla == Luokka:Japanilaiset ääninäyttelijät Luokka:Vuonna 1989 syntyneet Luokka:Elävät henkilöt
Mäsimovin viides hallitus

Mäsimovin viides hallitus aloitti toimintansa viisi päivää mažiliksen vaalien jälkeen 25. maaliskuuta 2016. ministeri tehtävässä puolue tehtävässä aikaisemmin pääministeri Kärim Mäsimov http://www.government.kz/ru/pravitelstvo/22-karim-massimov- kazhymkanovich.html 25.03.2016– Nur Otan 2014–2014 | 2014–2015 | 2015–2016 ensimmäinen varapääministeri Bakytžan Sagintajev http://www.government.kz/ru/pravitelstvo/24-sagintaev- bakytzhan-abdirovich.html 25.03.2016– Nur Otan toinen varapääministeri Dariga Nazarbajeva http://www.government.kz/ru/pravitelstvo/25-gulshara- abdykalikova-naushaevna.html 25.03.2016– Nur Otan 2015–2016 ulkoasiainministeri Erlan Irdisov http://www.government.kz/ru/pravitelstvo/30-idrisov-erlan- abilfaizovich.html 25.03.2016– Nur Otan puolustusministeri Imangali Tasmagambetov http://www.government.kz/ru/pravitelstvo/774-tasmagambetov-imangali- nurgalievich.html 25.03.2016– Nur Otan sisäasiainministeri Kalmyhambet Kasymov http://www.government.kz/ru/pravitelstvo/28-kasymov- kulmukhanbet-nurmukhanbetovich.html 25.03.2016– Nur Otan oikeusministeri Berik Imašev http://www.government.kz/ru/pravitelstvo/765-imashev-berik- mazhitovich.html 25.03.2016– Nur Otan maatalousministeri Asylžan Mamytbekov http://www.government.kz/ru/pravitelstvo/735-sarinzhipov- aslan-bakenovich.html 25.03.2016– Nur Otan opetus- ja tiedeministeri Erlan Sagadijev http://www.government.kz/ru/pravitelstvo/26-bakhyt-sultanov- turlyhanovich.html 25.03.2016– Nur Otan valtiovarainministeri Bahyt Sultanov 25.03.2016– Nur Otan investointi- ja kehitysministeri Aset Icekešev http://www.government.kz/ru/pravitelstvo/27-isekeshev-aset- oryntaevich.html 25.03.2016– Nur Otan terveydenhoidon ja sosiaalisen kehityksen ministeri Tamara Kasymova http://www.government.kz/ru/pravitelstvo/738-dujsenova-tamara- bosymbekovna.html 25.03.2016– Nur Otan kulttuuri- ja urheiluministeri Muhamediuly Arystanbek http://www.government.kz/ru/pravitelstvo/753-arystanbek-mukhamediuly.html 25.03.2016– Nur Otan energiaministeri Kanat Bozymbajev http://www.government.kz/ru/pravitelstvo/18699-shkolnik- vladimir-sergeevich.html 25.03.2016– Nur Otan kansantalousministeri Erbolat Dosajev http://www.government.kz/ru/pravitelstvo/713-dosaev-erbolat- askarbekovich.html 25.03.2016– Nur Otan hallintoministeri Talgat Donakov http://www.government.kz/ru/pravitelstvo/29954-donakov-talgat- sovetbekovich.html 25.03.2016– Nur Otan http://www.government.kz/ru/pravitelstvo.html?start=8 ==Lähteet== Luokka:Hallitukset Luokka:Kazakstanin politiikka
Juha Vuorio

Juha Vuorio (s. 7. elokuuta 1961 SaloAamulehti 30.3.2016, B10–B11) on suomalainen televisiotuottaja ja kilpauransa päättänyt koripalloilija. Salon Vilppaan kasvatti Vuorio pelasi miesten SM-sarjassa neljä kautta, vuodet 1984–1986 Turun NMKY:ssä ja vuodet 1987–1989 Salon Palloilijoissa.Juha Vuorio – Suomen Koripalloliitto Vuorio lopetteli koripalloilijanuraansa 1990-luvun puolivälissä, jolloin hän siirtyi Turusta Tampereen Pyrintöön. Television parissa työskentelystä haaveillut Vuorio perusti oman tuotantoyrityksensä Ten Years Productionin vuonna 1998http://www.tenyearsproduction.fi/index.htm. Sittemmin Yellow Film & TV:hen fuusioitunut yritys on tuottanut kymmeniä televisio-ohjelmia, joihin lukeutuvat muun muassa Älä katso, Ennätystehdas, Huvipuisto, Mentalisti Noora Karma ja suuren suosion saavuttanut, Venla- palkittuhttp://www.tenyearsproduction.fi/se_on_siina.htm Se on siinä.http://www.tenyearsproduction.fi/tuotannot.htm Vuorio on asunut perheineen Tampereella ja on työskennellyt ajoittain myös Dubaissa. Hän on IIMSAM-hyväntekeväisyysjärjestön ensimmäinen suomalaisjäsen. Pyrinnössä Vuorio on toiminut koripallon juniorivalmentajanahttp://vanha.tampereenpyrinto.fi/koripallo/liitteet/kausijulkaisu%202009.pdfhttp://tampereenpyrinto.fi/koripallo/wp- content/uploads/sites/16/2015/08/Kausijulkaisu-final_1415.pdf. Koulutukseltaan Vuorio on yo-merkonomi. Vuorio on myös Tampereella, Helsingissä, Lahdessa, Jyväskylässä ja Espoossa sijaitsevien Hook Wings -nimisten kanansiipiravintoloiden osaomistaja. == Lähteet == * Juha Vuorio Suomen Koripalloliitto * === Viitteet=== Luokka:Suomalaiset koripalloilijat Luokka:Suomalaiset televisiotuottajat Luokka:Vuonna 1961 syntyneet Luokka:Elävät henkilöt
Sanomala

Sanomala on Sanoman sanomalehtipaino Vantaan Martinlaaksossa. Sanomalassa painetaan Helsingin Sanomia, Ilta-Sanomia ja Hufvudstadsbladetia sekä konsernin muita sanomalehtiä. Helsingin Sanomat muodostaa yli kaksi kolmasosaa tuotannosta. Lisäksi Sanomalassa painetaan vähäisiä määriä kokonaan ulkopuolisia lehtiä. Sanomalan painotalo on 5,4 hehtaarin kokoinen. Sanomien lisäksi kiinteistössä toimii nykyisin myös muita graafisen alan yrityksiä. == Helsingin Sanomien painaminen == Painossa painetaan yleensä kolme painosta Helsingin Sanomia päivittäin, joista ensimmäinen kuljetetaan valtaosaan Suomea. Sen painaminen aloitetaan noin kello yhdeksän illalla. Toinen painos jaetaan Uudellamaalla ja kolmas Helsingissä. Mikäli lehteen tulee vielä myöhään illalla muutoksia, kuten eduskuntavaalien tuloksia, saattaa painoksia olla enemmän kuin kolme. Painokoneet painavat nopeimmillaan noin 50 – 60 000 lehteä tunnissa. Painokoneiden tekninen raja on 86 000 lehteä tunnissa, mutta se on lehtien pakkaajille liian nopea tahti. Toukokuussa 2019 painossa painettiin päivästä riippuen noin 170 – 230 000 lehteä päivässä. Korkeimmillaan painotalossa on painettu yli 500 000 lehteä päivässä. ==Kiinteistö== Sanomalan painotalon rakentaminen aloitettiin vuonna 1976 ja se valmistui vuonna 1977. Rakennuksen on suunnitellut arkkitehti Kalle Vartola. Rakennus on kulttuurihistoriallisesti merkittävä ja sen punatiilinen julkisivu Martinkyläntien suuntaan on määrätty säilytettäväksi Vantaan moderni teollinen rakennusperintö -inventoinnissa vuonna 2012. ==Tekniikka== Ennen Sanomalan rakentamista Helsingin Sanomat painettiin kohopainotekniikalla Ludviginkadulla. Sanomalan valmistuminen mahdollisti offsetpainotekniikkaan siirtymisen. Ensimmäiset Helsingin Sanomat painettiin Sanomalan painossa 16.11.1977. Vuoteen 2003 käytössä oli Rockwell-yhtiön valmistama Goss Metro painokonelinja. Se koostui seitsemästä painokoneesta, joissa oli yhteensä 52 painoyksikköä. Vuonna 2003 Sanomalassa otettiin käyttöön uusi Man Roland -painokonelinja "Sanoman". Man Roland -painokonelinja koostuu kahdesta painokoneesta, joissa kummassakin on kuusi painoyksikköä. Käytettävä painomenetelmä on edellisen koneen tavoin coldset offsetpaino. Uudistus mahdollistaa neliväripainatuksen koko lehdessä kun aiemmin osa lehdestä oli teknisten rajoitusten takia painettava mustavalkoisena. Uuden koneen painoyksiköiden rakenteellinen ratkaisu paransi myös neliväripainatuksen laatua. Sateelliittiperiaatteella toteutetuissa painoyksiköissä kaikki neljä päällekkäin tulevaa osaväriä painetaan paperille noin metrin pituisella matkalla. Aiemmassa koneessa neliväripainatus toteutettiin kolmiväriyksiköillä: Paperi kulki pitkän matkan ensimmäisen ja viimeisen värin painamisen välillä, mikä vaikeutti värien kohdistamista. == Lähteet == Luokka:Vantaan rakennukset ja rakennelmat Luokka:Martinlaakso Luokka:Sanoma Luokka:Suomalaiset kirjapainot
Juho Pirttijoki

Juho Pirttijoki (s. 30. heinäkuuta 1996 Toijala) on suomalainen entinen jalkapalloilija. Hänen pelipaikkansa oli keskuspuolustaja. Pirttijoki aloitti jalkapallon Toijalan Pallossa.http://akaanseutu.fi/tag/juho-pirttijoki/ Hän siirtyi 13-vuotiaana Valkeakosken Hakan junioreihin. Ensimmäiset aikuisten ottelunsa Pirttijoki pelasi farmisopimuksen turvin Kolmosen Pallo-Sepoissa kaudella 2013. Kärsittyään vuoden 2014 alkupuolen loukkaantumisista Pirttijoki siirtyi loppukaudeksi lainalle Kakkosessa pelanneeseen FC Hämeenlinnaan, jossa hän teki neljässä pelaamassaan ottelussa kaksi maalia.http://us.soccerway.com/players/juho-pirttijoki/349481/ Kaudella 2015 Pirttijoki teki sarjadebyyttinsä Hakassa ja pelasi Ykkösessä 23 ottelua, joissa syntyi viisi maalia. Maaliskuussa 2016 hän teki kaksivuotisen pelaajasopimuksen Veikkausliigan HIFK:in kanssa.http://hifkfotboll.fi/hifk- hankki-nuorten-maajoukkuetopparin-hakasta/ Pirttijoki teki pääsarjadebyyttinsä huhtikuussa 2016 PK-35 Vantaata vastaan. Kaudella 2016 hän pelasi 25 veikkausliigaottelua ja teki yhden maalin. Helmikuussa 2017 http://gifsundsvall.se/juho-pirttijoki-klar-gif-sundsvall/ Pirttijoki solmi Ruotsin Allsvenskanissa pelaavan GIF Sundsvallin kanssa kolmivuotisen sopimuksen. Heinäkuussa 2018 hän siirtyi lainasopimuksella loppukaudeksi Kuopion Palloseuraan,jossa hän pelaa mm. Eurooppa-liigan karsintaotteluita. . Helmikuussa 2019 Pirttijoki solmi Kuopion Palloseuran kanssa kaksivuotisen sopimuksen. Pirttijoki pelasi kymmenen poikamaaottelua 2014–2015. Hän kuului alle 21-vuotiaiden maajoukkueeseen vuodesta 2016. A-maajoukkuedebyyttinsä Pirttijoki teki 21-vuotiaana Abu Dhabissa 11. tammikuuta 2018 pelatussa ystävyysottelussa Jordaniaa vastaan.https://www.palloliitto.fi/jalkapallouutiset/kanerva-kokonaisuus-oli- tanaan-hyvin-kontrollissa/ Pirttijoki lopetti pelaajauransa ammattilaistasolla vain 27-vuotiaana kauden 2023 jälkeen. Syyksi lopettamiselleen hän mainitsi toistuvat loukkaantumiset.https://www.veikkausliiga.com/uutiset/2024/01/25/juho- pirttijoki-perustelee-lopettamispaatostaan-aamulehdessa-likaampari-tuli- tayteen == Saavutukset == * Suomen mestaruus: 2019 * Suomen mestaruushopeaa: 2021 * Suomen mestaruuspronssia: 2018 ja 2020 == Lähteet == Luokka:Suomalaiset jalkapalloilijat Luokka:Jalkapallon Suomen mestarit Luokka:Vuonna 1996 syntyneet Luokka:Elävät henkilöt
Le Roi

Le Roi on jyväskyläläis-vantaalainen yhtye, joka määrittelee musiikkinsa King Size Popiksi.Le Roin Facebook-sivu, viitattu 9.4.2016. Yhtyeen musiikissa on vaikutteita niin popista, rockista, kuin elektronisesta musiikista.Sound of Finlandin tiedote, viitattu 9.4.2016 Le Roi julkaisi 19.9.2017 toisen albuminsa Elämä. http://www.soundi.fi/jutut/perjantaibiisi-le-roi-piilo/ == Historia == Le Roi sai alkunsa vuonna 2012 kitaristi Jaakko Penttilän ja laulaja Eero Salonlahden yhteistyöprojektina, josta se kasvoi nopeasti bändiksi.Sound of Finlandin tiedote, viitattu 9.4.2016 Le Roi teki levytyssopimuksen Sound of Finland -yhtiön kanssa alkukeväällä 2015. == Jäsenet == * Eero Salonlahti, laulu * Jaakko Penttilä, kitara, taustalaulu * Kalle Saarelma, basso, synat * Aaro Laitinen, synat, taustalaulu * Vili Kallonen, rummut == Entiset jäsenent == * Markus Penttinen, kitara (2013–2017) == Diskografia == === Studioalbumit === * Vapaus, kahleet ja kaipaus (2016) * Elämä (2017) === EP:t === * Elokuvissa (2014) === Kokoelmilla === * Eput rautaa 2 (2016, kappale "Vuonna 85") == Videot == *Puhdasta kultaa (2018) *1987 (2018) *Minä kävelen, minä juoksen (2018) *Tuulensuoja (2018) *Keep calm and carry on (2017) * Jättiläisen askeleet (2017) * Piilo (2017) * Elämä on pilalla (2017) *Vuonna 85 (2016) * Luoteisväylä (2016) * Oman velan korko (2016) Video on yhtyeen mukaan kunnianosoitus Apulannan Anna mulle piiskaa -videolle.Soundi: Apulannan Anna mulle piiskaa sai kunnianosoituksen – Katso tutulta näyttävä Le Roin musiikkivideo * Sohvasankari (2015) * Kristallimaa (2015) * Lintu (2014). Musiikkivideo palkittiin Oulun Musiikkivideofestareilla pääpalkinto Kultapumpelilla 2014.Oulun musiikkivideofestivaalien kotisivut, viitattu 9.4.2016. == Lähteet == == Aiheesta muualla == * Le Roin kotisivut Luokka:Suomalaiset yhtyeet
Karl Backman

Karl Backman -nimisiä henkilöitä ovat: * Karl Backman (k. 1717), suomalainen kaupunginkirjuri, raatimies ja Oulun pormestari * Karl Backman (1805–1856), suomalainen opettaja ja rehtori
Mosta FC

Mosta Football Club on jalkapalloseura Mostan kunnasta, Keski-Maltalta. Seura pelaa Maltan korkeimmalla sarjatasolla Maltan Valioliigassa. ==Lähteet== Luokka:Maltalaiset jalkapalloseurat
Naxxar Lions FC

Naxxar Lions Football Club on jalkapalloseura Naxxarin kunnasta Pohjois- Maltalta. Naxxar pelaa Maltan korkeimmalla sarjatasolla Maltan Valioliigassa. ==Lähteet== Luokka:Maltalaiset jalkapalloseurat
Pembroke Athleta FC

Pembroke Athleta Football Club on jalkapalloseura Pembroken kunnasta Koillis- Maltalta. Pembroke nousi ensimmäistä kertaa Maltan pääsarjaan Maltan Valioliigaan kaudeksi 2015–2016. ==Lähteet== Luokka:Maltalaiset jalkapalloseurat
Patrik Alaharjula

Patrik Alaharjula (s. 5. heinäkuuta 1997) on suomalainen jalkapalloilija, joka edustaa Ykkösessä pelaavaa JJK Jyväskylää. Hän on pelipaikaltaan hyökkääjä. Alaharjula on Kuopion Palloseuran kasvatti. Hän teki debyyttinsä seuran edustusjoukkueen paidassa Veikkausliigassa huhtikuussa 2016 Tampereen Ilvestä vastaan tullen vaihdosta kentälle.http://us.soccerway.com/players/patrik- alaharjula/433417/ Alaharjula on edustanut Suomea nuorten maajoukkueissa. Vuonna 2016 hän debytoi Suomen alle 19-vuotiaiden jalkapallomaajoukkueessa.http://www.kups.fi/news.php?id=2903 == Lähteet == Luokka:Suomalaiset jalkapalloilijat Luokka:Vuonna 1997 syntyneet Luokka:Elävät henkilöt
Kirkkojuopa

thumb|250px|Kirkkojuopaa Ulvilan kirkon luona. Saarenluoto oikealla. Kirkkojuopa on Kokemäenjoen vanha suuhaara Ulvilassa. Sen ja Kokemäenjoen pääuoman väliin jää Saarenluoto, jolla sijaitsee Ulvilan Saaren kartano. Vastapäätä Saaren kartanoa Kirkkojuovan itärannalla sijaitsee Ulvilan kirkko. Kirkkojuovan ylittävät Ulvilan kirkolta Saarenluotoon Saaren kartanon ja Ulvilan kirkon luota johtava yksityistie Saarentie sekä Saarenluodon pohjoisosan halki kulkeva valtatie 11. ==Lähteet== Luokka:Kokemäenjoki Luokka:Ulvilan luonto Luokka:Suomen joet Luokka:Suuhaarat
Humppilan toinen kirkko

Humppilan toinen kirkko oli Tammelan seurakunnan alaisen Humppilan kappeliseurakunnan kirkko. Humppilasta tuli itsenäinen seurakunta eli kirkkoherrakunta 1893. Kirkko oli suorakaiteenmuotoinen, torniton, puusta rakennettu pitkäkirkko. Se rakennettiin 1773 ja vihittiin 10. huhtikuuta 1774. Kirkon pohjoisosassa oli sakaristo ja eteläsivulla ainoan ulko-oven edessä eteinen. Paanuista tehdyn vesikaton pinnan peitti musta terva, kun taas seinien ulkopinta oli maalattu punaiseksi. Runkohuoneessa oli viisi ikkunaa ja sisäkattona holvimainen lautakatto. Kaikki sisäpinnat olivat maalaamattomia. Kirkon pituus oli 24 kyynärää (14,2 metriä), leveys 15 kyynärää (8,9 m) ja vesikatto alkoi 8 kyynärän (4,7 m) korkeudesta. Kuoripäädyssä olleiden kahden ikkunan korkeus oli kolme kyynärää (1,8 m), eteläsivun kahden ikkunan korkeus kaksi kyynärää (1,2 m), pohjoisseinän ikkunan korkeus yksi kyynärä (0,6 m) ja länsipäädyn parven yläpuolisen ikkunan korkeus oli yksi kyynärä. Kirkkohuonetta koristi öljyvärimaalaus, jonka aiheena oli vertauskuvallinen ihmishahmo, ja sen allekirjoituksena ollut virke tarkoitti suomeksi Kaiken maallisen hyvän minä kernaasti jätän, kun taivas minulle autuuden tarjoo. Sakariston pituus ja leveys oli 5–6 kyynärää (3–3,5 m). Sen pohjois- ja itäseinillä oli yhden kyynärän korkuinen ikkuna, joista toisessa oli rautaristikko ja toinen oli suljettavissa luukulla. Sakariston alle oli rakennettu pieni viinikellari. Sakaristossa, kirkkohuoneessa ja eteisessä oli puinen lankkulattia. Kirkkosalista sakaristoon johtavassa ovessa oli avaimella käytettävä lukko ja samanlainen lukko oli eteisestä kirkkoon johtavassa ovessa. Ikkunattoman ja vailla välikattoa olevan eteisen ulko-ovessa ei ollut lukkoa, vaan sen korvasi rautahaka. Kirkon rakentamisen yhteydessä tehty puinen kellotapuli oli maalattu punaiseksi. Se oli pituudeltaan ja leveydeltään yhdeksän kyynärää (5,3 m) ja sen seinän korkeus oli viisi kyynärää (3 m). Paanukattoisen tapulin kokonaiskorkeudeksi muodostui 15 kyynärää (9 m). Torniin oli ripustettu kaksi kelloa, joista 18 leiviskää (153 kg) painava oli valettu Tukholmassa 1775 ja 12 leiviskää (102 kg) painava 1833 Luvialla. Tämä kellotapuli purettiin 1857 ja siitä saadut rakennusaineet käytettiin pappilan aitan korjaamiseen. Humppilan ensimmäinen kirkko valmistui 1723 Lamminmäkeen. Seuraavat kirkot rakennettiin nykyiselle kirkonpaikalle. Paikkakunnan toisen kirkon tilalle rakennettiin uusi puukirkko, Humppilan vanha kirkko, 1853-1855 ja siihen käytettiin kaikki edellisestä kirkosta saatava kelvollinen materiaali. Tämä järjestyksessä kolmas Humppilan kirkko paloi 1917 ja sen korvasi nykyinen kivirakenteinen Humppilan kirkko. ==Lähteet== Luokka:Humppilan kirkkorakennukset Luokka:Suomen entiset kirkkorakennukset
Grisetti

Grisetti (, harmaisiin pukeutunut < gris, harmaa) tarkoitti Ranskassa alun perin vähävaraisten käyttämää harmaata hamekangasta. Vuodesta 1650 lähtien sanalla tarkoitettiin etenkin Pariisissa sellaista köyhää tyttöä, joka arkityöt tehtyään liittyi nuoren tai rikkaan rakastajan seuraan. Grisetti muutti tavallisesti rakastajansa luo asumaan ja toimimaan tämän taloudenhoitajana. Nimitystä käytettiin 1800-luvun puolivälissä erityisesti pariisilaisten taiteilijoiden ja ylioppilaiden vähävaraisista, moraaliltaan epäilyttävistä ystävättäristä. ==Lähteet== Luokka:Seksuaalisuhteet Luokka:Taiteilijoiden mallit
Mauri Heikkilä

Mauri Kalevi Heikkilä (s. 22. marraskuuta 1929 Vähäkyrö) on suomalainen näyttelijä. Heikkilä näytteli useissa teattereissa eri puolilla Suomea 1950-luvulta aina 1990-luvulle. Kauimmin hän työskenteli Turun kaupunginteatterissa, jonne hänellä oli kaksi pitkää kiinnitystä. ==Ura== Mauri Heikkilän vanhemmat olivat maanviljelijä Eero Heikkilä ja Alli Heikkilä. Hän suoritti Suomen Teatterikoulun 1954–1957, jonka jälkeen hän oli kiinnitettynä Intimiteatteriin 1957–1959. Sitä seurasi kiinnitys Imatran Teatteriin 1959–1961 ja Oulun kaupunginteatteriin 1961–1965. Vuonna 1965 alkoi Heikkilän kymmenvuotinen kausi Turun kaupunginteatterissa. Vuosina 1975–1978 hän oli kiinnitettynä Rovaniemen teatteriin ja vuodesta 1978 Kuopion kaupunginteatteriin. Muutaman Kuopion vuoden jälkeen Heikkilä palasi Turun kaupunginteatteriin, jossa hän näytteli eläköitymiseensä asti. Heikkilän näyttämötehtäviä olivat muun muassa Akseli Koskelan rooli Väinö Linnan tekstiin perustuvassa näytelmässä Täällä Pohjantähden alla ja Willy Lomanin rooli Arthur Millerin klassikkonäytelmässä Kauppamatkustajan kuolema. Tšehov- klassikossa Vanja-eno Heikkilä tulkitsi Mihail Astrovin osan ja Edward Albeen avioliittodraamassa Kuka pelkää Virginia Woolfia? hänellä oli Georgen rooli. Heikkilän sivurooleista mainittakoon nimismiehen osa Kalle Holmbergin ohjaamassa Seitsemässä veljeksessä, joka oli eräs aikakautensa näyttämötaiteellisia tapauksia Suomessa. Valkokankailla Heikkilä on näytellyt lähinnä sivurooleja. Suomalaisen elokuvan studiokaudella hän näytteli kahdessa elokuvassa: Poika eli kesäänsä ja Murheenkryynin poika. Niin sanotun uuden aallon elokuvista hän oli mukana teoksessa Asfalttilampaat ja 1980-luvun alussa ihmissuhdekuvauksessa Yö meren rannalla. 2000-luvulla Heikkilä näytteli kolmessa elokuvassa. Vuonna 1977 Heikkilä teki pääroolin Mainostelevision tuottamassa elokuvassa Salakaato, joka oli filmatisointi Rovaniemen teatterin samannimisestä menestysnäytelmästä. ==Filmografia== ===Elokuvat=== *Poika eli kesäänsä (1955) *Murheenkryynin poika (1958) *Asfalttilampaat (1968) *Yö meren rannalla (1981) *Paha maa (2005) *Joulutarina (2007) *Thomas (2009) ===Televisiotuotannot=== *Seitsemän veljestä (1976) *Salakaato (1977) ==Lähteet== *Teatterin maailma - Suomen teatterilaitos ja teatteriväki, toim. Veistäjä, Verneri, Kustannusosakeyhtiö Tammi, Helsinki 1965 *Suomen teatterit ja teatterintekijät, toim. Martin, Timo, Niemi, Pertti ja Tainio, Ilona, Kustannusosakeyhtiö Tammi, Helsinki 1974, ISBN 951-30-2505-5 *Suomen teatterit ja teatterintekijät 1983, toim. Tainio, Ilona, Kustannusosakeyhtiö Tammi, Helsinki 1983, ISBN 951-30-5727-5 === Viitteet === Luokka:Suomalaiset näyttelijät Luokka:Vuonna 1929 syntyneet Luokka:Elävät henkilöt
Grivenka

Grivenka on vanha venäläinen massan mittayksikkö, josta oli käytössä kaksi erisuuruista muotoa. Iso grivenka oli yhden venäläisen naulan suuruinen eli vastasi 409,52 grammaa ja pieni grivenka vastasi 204 grammaa. ==Lähteet== Luokka:Massan yksiköt
Shaktismi

Shaktismi on hindulaisuuden kolmanneksi suurin haara vaishnaviittien ja shaiviittien jälkeen. Sen edustajat palvovat shaktia itseään eli Devin (Suuren Jumalattaren) eri ilmenemismuotoja. Suositumpia näistä ovat tuhon ja suojeluksen jumalatar Kali, vaurauden jumalatar Lakshmi eri inkarnaatioineen (mm. Radha), viisauden ja musiikin jumalatar Sarasvati, sotaisa neitsytjumalatar Durga ja tämän lempeämpi, äidillinen muoto Parvati. ==Lähteet== * * Luokka:Hindulaisuuden suuntaukset
Pyhäjärven linnanmäki

Pyhäjärven linnanmäki on Päijät-Hämeessä Orimattilan Artjärvellä sijaitseva mäkilinna. == Linnamäki == Linnamäki sijaitsee Artjärven kirkosta 1,2 kilometriä etelälounaaseen Kinttulan kartanon länsipuolle samassa niemen itäkärjessä, joka pistää Pyhäjärvelle sen pohjoisrannasta. Linnapiha on 40×40 metrin kokoinen tasoitettu kenttä, jota kiertää kivivalli. Valli on todennäköisesti jäänne puuvarustuksesta, joka on suojannut linnaan hakeutuneita suoralta hyökkäykseltä. Linnapihalla on myös kuoppa, jonka pohjalle on ladottu kiviä. Keskustelua ovat herättäneet ”käräjäkivet”, joita on myös arveltu olleen osa kivivallia. Länsirinteellä on jäänteitä mahdollisesta etuvarustuksesta ja vallin muissa kohdissa on varustettujen porttiaukkojen jäänteitä. Lainnalaueella olevan pengerretyn alueen tutkimuksissa paljastui tiilipohjustettu 7×20 metrina alue. Tiilet oli vain ladottu paikoilleen ilman laastia. == Tutkimuksia == Linnamäellä on suoritettu arkeologinen kaivaus vuonna 1939 (Osmo Krohn). Muuten linnaa on tutkittu pintapuolisesti vuosina 1859 (C. A. Gottlund), 1876 (R. Hausen), 1908 (Sara Backman), 1969 (Anna-Liisa Hirviluoto), 1999 (Satu Koivisto), 2003 (Veli-Pekka Suhonen), 2011 (Esko Tikkala ja Päivi Taipale) ja 2012 (Teemu Tiainen, Sami Raninen ja Anna-Mari Liira). == Historiaa == Linnamäki arvioidaan olleen käytössä ainakin rautakaudella ja keskiajalla. Se on sijainnut saaressa ennen 1600-luvulla tapahtunutta Pyhäjärven pinnanlaskua. Tästä syystä se tunnetaan vanhoissa kartoissa myös Linnaniemi-nimellä. Säilyneen kivivallin pituudeksi havaittiin 1800-luvun lopussa vielä noin 85 metriä. Monien muiden linnavuorien tavoin on myös Pyhäjärven linnanmäen varustuksia hävitetty vuosien varrella. Linnavuorta tiedetään tuhotun ainakin 1800-luvulla, jolloin vallien kiviä on otettu rakennusaineeksi. Kansanjuhlien yhteydessä kiviä on myös vieritetty huvin vuoksi Pyhäjärveen. Mäki on ollut lehtimetsäinen, mutta talvella 2010–2011 tehtiin koneellinen metsänkaato, jolla lähes koko puusto poistettiin. == Katso myös == Linnanmäestä noin 1,3 kilometriä pohjoiseen Takatien länsipäässä sijaitsee Orimattilan toinen linnavuori Nuppilinna. == Lähteet == Luokka:Artjärvi Luokka:Suomen muinaislinnat Luokka:Suomen entiset rakennukset ja rakennelmat Luokka:Päijät-Hämeen historia Luokka:Orimattilan rakennukset ja rakennelmat
Fais

Fais on atollisaari Tyynellämerellä. Saari muodostaa oman kuntansa Yapin osavaltiossa, ja on osa Mikronesian liittovaltiota. Saari sijaitsee noin 270 kilometrin päässä osavaltion pääsaaresta, Yapista. Saari on noin 2,7 kilometriä pitkä ja 1,1 kilometriä leveä. Kokonaispinta-ala on noin 2,6 km². Faisilla sijaitsee Faisin lentoasema. == Lähteet == == Aiheesta muualla == Luokka:Mikronesian federaation saaret
Ruuvimies

Ruuvimies on Jukka-Pekka Siilin ohjaama suomalainen televisioelokuva vuodelta 1995. Psykologisen draaman genreen kuuluva teos kertoo nuoren miehen uravalinnasta pienen perheyrityksen ja suuren telekommunikaatioyrityksen välillä. ==Juoni== Jukki Sikiö pääsee armeijasta siviiliin ja palaa kotiinsa, jossa hän alkaa työskennellä isänsä omistaman kiinnitystarvikealan tukkuyhtiön eli ruuvifirman palveluksessa. Toisaalta häntä houkuttaa ura Nokiassa, jonka nousukiito on juuri alkamassa. Eletään 1990-luvun puoltaväliä, ja vuosikymmenen alun lama on vaihtumassa nousukaudeksi. Myös Jukin kaveri Tommi tähtää Nokialle. Jukki joutuu ottamaan huomattavan vastuun perheensä yrityksessä, sillä hänen isänsä Rauno lähetetään alkoholismin takia hoitolaitokseen. Pankilta riittää jonkin aikaa luottoa Sikiön ruuvifirmalle, mutta lopulta firma päätyy konkurssiin. Sopivaa ostajaa ei löydy. Ennen konkurssia Jukin täytyy irtisanoa firman sihteeri Sirpa, joka on kihlautunut firman varastonhoitajan Simon kanssa. Jukki pääsee Nokian koulutusohjelmaan, mutta ei koe sitä omaksi jutukseen ja luopuu koulutuspaikasta. Tommi on tahollaan päässyt saman ohjelman varasijalle ja saa yllätyksekseen Jukilta vapautuneen paikan. Loppuratkaisuna ruuvifirma jatkaa toimintaansa tietyin muutoksin. Simosta tulee toimitusjohtaja ja Sirpa toteaa tyytyväisenä: "Sitä ollaan nyt taas niin toimitusjohtajaa että". Ruuvimiehen rakkauskuviona on Jukin suhde blondiin nimeltä Heidi. Suhde rakoilee, sillä kumpikin osapuoli hakee suuntaa elämälleen. Heidi lähtee lyhyeksi aikaa Norjaan opiskelemaan Alexander-tekniikkaa. Jukin sisko Anne puolestaan etsii menestystä taekwondossa. ==Näyttelijät== ==Lähteet== ==Aiheesta muualla== *Elo - Tuotantotietokanta: Ruuvimies, 1995 Luokka:Suomalaiset televisioelokuvat Luokka:Vuoden 1995 suomalaiset elokuvat Luokka:JP Siilin ohjaamat elokuvat
Nikolai Patolitšev

Nikolai Semjonovitš Patolitšev (; 23. syyskuuta 1908 Zolino, Vladimirin kuvernementti – 1. joulukuuta 1989 Moskova) oli neuvostoliittolainen poliitikko, joka toimi Neuvostoliiton ulkomaankauppaministerinä vuosina 1958–1985.Патоличев Николай Семенович Hrono.ru. Viitattu 8.4.2016. Patolitšev liittyi Neuvostoliiton kommunistiseen puolueeseen vuonna 1928 ja hänet valittiin vuonna 1941 keskuskomitean jäseneksi. Toisen maailmansodan aikana hän toimi puolueen paikallisena sihteerinä Jaroslavlissa ja vuodesta 1941 Tšeljabinskissa. Hän oli vuosina 1946–1947 keskuskomitean sihteeri. Vuosina 1950–1956 Patolitšev oli Valko-Venäjän kommunistisen puolueen keskuskomitean pääsihteeri eli Valko-Venäjän neuvostotasavallan paikallinen puoluejohtaja. Vuosina 1952–1953 hän oli myös keskuskomitean presidiumin ehdokasjäsen. Vuosina 1956–1958 Patolitšev toimi Neuvostoliiton apulaisulkoministerinä, minkä jälkeen hänet nimitettiin ulkomaankauppaministeriksi. Hän siirtyi tästä tehtävästä eläkkeelle vuonna 1985, ja seuraavana vuonna hänet pudotettiin myös keskuskomiteasta. Patolitševille myönnettiin Sosialistisen työn sankarin kunniamerkki kahdesti, vuosina 1975 ja 1978. Patolitšev toimi Suomen ja Neuvostoliiton hallitusten välisen talouskomission eli niin sanotun idänkaupan komission Neuvostoliiton delegaation puheenjohtajana sen perustamisesta eli vuodesta 1967 alkaen.Erkki Aho: Konsensuskomissio Suomen historia -blogi 2.3.2010. Viitattu 8.4.2016. Patolitšev vieraili useasti Suomessa ja tuli Suomen johdolle tutuksi pitkän ministerikautensa aikana. Hänen on sanottu olleen presidentti Urho Kekkosen saunavieraana Tamminiemessä useammin kuin kenenkään toisen neuvostojohtajanKari Naskinen: Kekkonen - isäntä talossa, välillä naapurinkin Mustaa valkoisella -blogi 10.11.2011. Viitattu 8.4.2016.. Patolitševille myönnettiin Suomen Leijonan ritarikunnan suurristi hänen 70-vuotispäivänään. ==Suomennettuja teoksia== *Neuvostoliiton ulkomaankauppa. Taskutieto 112. WSOY 1973 (alkuteos Vnešnjaja torgovlja SSSR) *Kypsyyskoe: muistelmat. Otava 1978 (alkuteos Ispytanije na zrelost, 1977). ==Lähteet== ==Aiheesta muualla== Luokka:Neuvostoliittolaiset ministerit Luokka:NKP:n keskuskomitean jäsenet Luokka:NKP:n keskuskomitean politbyroon ehdokasjäsenet Luokka:Sosialistisen työn sankarit Luokka:Vuonna 1908 syntyneet Luokka:Vuonna 1989 kuolleet
Sapwuahfik

Sapwuahfik (myös Ngatik tai Raven Islands) on Mikronesian liittovaltioon kuuluva atolli. Atolli koostuu kymmenestä erillisestä pienestä saaresta ja keskellä sijaisevasta laguunista. Todellinen maapinta-ala on yhteensä noin 1,75 km², ja ainoastaan yksi saari, Ngatik, on asutettu. Saarella on asukkaita 456 (vuonna 2010). Ngatikilla on lentoasema, joka on eroosion vaikutuksesta joutunut erilleen pääsaaresta. == Lähteet == Luokka:Mikronesian federaation saaret
Venäjän Berliinin-suurlähetystö

Venäjän Berliinin-suurlähetystö sijaitsee Mitten kaupunginosassa, osoitteessa Unter den Linden 55–65.Ehem. Sowjetische Botschaft Denkmale in Berlin (Internet Archive). 9.4.2016. Nykyinen suurlähetystörakennus rakennettiin vuosina 1949–1951 Neuvostoliiton lähetystöksi Itä-Saksaan. Rakennuksen suunnitteli Anatoli Striževskin johtama saksalais-neuvostoliittolainen arkkitehtiryhmä, jonka muut jäsenet olivat Lebedinski, Sichert ja Skujiņš. Rakennus vihittiin käyttöön 7. marraskuuta 1952.Geschichte der Botschaft Botschaft der Russischen föderation in Deutschland (Internet Archive). Viitattu 5.11.2021. Se edustaa tyyliltään stalinistista arkkitehtuuria, ja itäsaksalaiset arkkitehdit käyttivät sitä myöhemmin esikuvanaan. Leveän rakennuksen keskiosa on vedetty sisään katulinjasta. Venäjän lähetystö on toiminut samalla paikalla vuodesta 1837. Vanha lähetystötalo oli valmistunut alkuaan yksityistaloksi 1730-luvulla. Se otettiin toisen maailmansodan aikana valloitettujen itäalueiden valtakunnanministeriön käyttöön ja tuhoutui lopulta sodan pommituksissa. ==Lähteet== ==Aiheesta muualla== *Kotisivu *Russische Botschaft Berlin.de Luokka:Berliinin rakennukset ja rakennelmat Luokka:Suurlähetystöt
Louise Barnes

Louise Barnes (s. 26. huhtikuuta 1974 KwaZulu-Natal) on eteläafrikkalainen näyttelijä ja ääninäyttelijä. Hän on esiintynyt muun muassa televisiosarjoissa Jozi-H, Scandal! ja Black Sails, sekä elokuvassa Surviving Evil. Barnes valmistui Witwatersrandin yliopistosta 2006 pääaineenaan näyttämötaide.Louise Barnes tvsa.co.za Viitattu 9.4.2016 ==Lähteet== Luokka:Eteläafrikkalaiset näyttelijät Luokka:Vuonna 1974 syntyneet Luokka:Elävät henkilöt
Mwoakilloa

Mwoakilloa (myös Mokil, aiemmin Wellington Island tai Duperrey Island) on Mikronesian liittovaltioon kuuluva atolli. Atolli koostuu kolmesta saaresta, joiden yhteinen maapinta-ala on noin 2,1 km². Vain yksi saarista, Kahlap, on asutettu, ja siellä asuu 133 henkilöä (vuonna 2010). == Historia == Mwoakilloa on todennäköisesti asutettu alun perin samoihin aikoihin, kun muutkin Mikronesian alueen saaret, mahdollisesti Pohnpein saarelta käsin. Eurooppalaiset löysivät Mwoakilloan saariryhmän vuonna 1815, kun Marquis of Wellington -alus purjehti saariryhmän ohitse matkallaan Australiasta Kiinaan. Vuonna 1823 ranskalainen Louis Isidore Duperrey rantautui saarelle. 1800-luvun puolivälin aikoihin länsimaisten alusten, kuten valaanpyyntialusten, vierailut alueelle lisääntyivät radikaalisti. Saariryhmä on ollut useiden valtioiden hallitsema; Espanja (1886–1899), Saksa (1899–1914), Japani (1914–1945) ja Yhdysvallat (1945–1986), kunnes Mikronesia virallisesti itsenäistyi. == Lähteet == Luokka:Mikronesian federaation saaret
Hannah New

Hannah New (s. 13. toukokuuta 1984 Balham, Lontoo) on englantilainen näyttelijä ja malli. Hän on esiintynyt elokuvassa Maleficent – Pahatar ja televisiosarjoissa El tiempo entre costuras ja Black Sails. ==Näyttelijänä== New alkoi opiskella näyttelemistä 19-vuotiaana Lontoon kansallisessa nuorisoteatterissa.International Star You Should Know: Hannah New variety.com 5.6.2014 Viitattu 9.4.2016 Sittemmin hän opiskeli englannin kirjallisuutta ja espanjaa Leedsin yliopistossa. New teki myös mallin töitä Espanjassa, jossa hän esiintyi televisiosarjoissa, kuten El club del chiste ja El tiempo entre costuras. ==Lähteet== Luokka:Englantilaiset näyttelijät Luokka:Brittiläiset mallit Luokka:Vuonna 1984 syntyneet Luokka:Elävät henkilöt
Kyrö Napue Gin

Kyrö Napue Gin (vuoteen 2020 asti Napue) on Kyrö Distillery Companyn ruisgini. Sen nimi vaihtui Kyrö Napue Giniksi tammikuussa 2020. Sen valmistukseen käytetään rukiin ohella 16 eri yrttiä, muun muassa karpaloa, tyrniä, koivunlehtiä ja mesiangervoa. Vuonna 2015 Kyrö Distillery Companyn Napue Gin valittiin parhaaksi giniksi Gin & Tonic -sarjassa International Wine and Spirit Competitionissa Britanniassa. Kyrö Napue Giniin tehty Gin & Tonic -cocktail koristellaan karpaloilla ja rosmariinin oksalla. Tuotteen nimi pohjautuu vuonna 1714 Isonkyrön Napuen kylässä käytyyn Napuen taisteluun. == Pakkaus == Kyrö Napue Ginin pullo on lieriön muotoinen lasipullo, jossa on paperinen etiketti ja puinen korkki. Itse tuotteen ohella sen pakkaus on herättänyt kansainvälistä huomiota. Kyrö Distillery Company sijoittui parhaiden hakijoiden joukkoon Cannes Lions Premium Packaging -sarjassa ja kakkossijalle Dieline-kilpailun Spirits-kategoriassa. Vuonna 2018 Kyrö otti käyttöön uudet, Mikko Laakkosen suunnittelemat lasipullot. Uusi malli poikkeaa hyvin vähän edellisestä, italialaisen perheyrityksen pullomallista. Uuden pullon pohjassa oleva viiste saa pullon ikään kuin leijumaan pöydän pinnalla. Uusi pullo on hartioista leveämpi ja pyöreämpi ja pullon kaula on lyhyempi vanhaan pulloon verrattuna. Uuden pullon pohjassa on sana Kyrö. == Lähteet == Luokka:Ginit Luokka:Suomalaiset viinamerkit
Luke Rowe

Luke Rowe (s. 10. maaliskuuta 1990 Cardiff) on walesilainen maantiepyöräilijä, joka on kilpaillut myös ratapyöräilyssä. Hän edusti koko maantiepyöräilyn ammattilaisuransa, vuosina 2012–2024, Team Sky / Team Ineosta. AKtiiviuransa jälkeen hän on toiminut apulaisjoukkueenjohtajana Decathlon AG2R La Mondiale Teamissa. == Saavutuksia == Lähteet: Pro Cycling Stats, Cycling Archives === Ratapyöräily=== ;2007 :Pariajon (madison) Britannian-mestaruus :Junioreiden EM-kilpailut, joukkuetakaa-ajossa kultaa ;2008 :Junioreiden EM-kilpailut, pariajossa kultaa, takaa-ajossa hopeaa, joukkuetakaa-ajossa hopeaa ;2010 :Pariajon Britannian-mestaruus ;2011 :Pariajon Britannian-mestaruus :Alle 23-v. EM-kilpailut, linja-ajossa (scratch) hopeaa === Maantiepyöräily === ;2008 :Junioreiden EM-kilpailut, maantieajossa hopeaa ;2009 :ZLM Tour, voitto ;2011 :ZLM Tour, voitto :Thüringen-Rundfahrt (alle 23-v. kilpailu), 7. etapin voitto ;2012 :Britannian ympäriajo, 1. etapin voitto :Duo Normand (pariaika- ajo), toinen ;2015 :Pariisi–Roubaix, kahdeksas ;2016 :Flanderin ympäriajo, viides ;2017 :Cadel Evans Great Ocean Road Race, viides :Herald Sun Tour, 2. etapin voitto :Omloop Het Nieuwsblad, kuudes :Kuurne–Bryssel–Kuurne, kolmas ;2019 :Cadel Evans Great Ocean Road Race, kuudes :Dwars door Vlaanderen, kuudes == Lähteet == Luokka:Walesilaiset ratapyöräilijät Luokka:Walesilaiset maantiepyöräilijät Luokka:Vuonna 1990 syntyneet Luokka:Elävät henkilöt
Morne Diablotinin kansallispuisto

Morne Diablotinin kansallispuisto on luonnonsuojelualue Dominican saarivaltion pohjoisosassa. Se on perustettu vuonna 2000 erityisesti keisariamatsonin ja toisen kotoperäisen papukaijalajin suojelua varten. Puisto ja siellä sijaitseva vuori ovat saaneet nimensä karibianviistäjän ranskankielisestä nimestä. Vuorten ylärinteitä peittävät pilvimetsät, joissa kasvaa matalakasvuisia puita, kuten klusioihin kuuluva Clusia mangle. Alarinteillä on sademetsää. ==Lähteet== Luokka:Dominican kansallispuistot